RO
L 229/32
Jurnalul Oficial al Uniunii Europene
18.9.2023
Articolul 21
Principalii actori de pe piață Statele membre, în colaborare cu Comisia și în conformitate cu articolul 19, identifică principalii actori de pe piață din cadrul lanțurilor de aprovizionare cu semiconductori stabiliți pe teritoriul lor, ținând seama de următoarele elemente: (a) numărul altor întreprinderi din Uniune care depind de serviciul sau bunul furnizat de un actor de pe piață; (b) cota pe care principalul actor de pe piață o deține pe piața acestor servicii sau bunuri în Uniune sau la nivel mondial; (c) importanța unui actor de pe piață în menținerea unui nivel suficient al ofertei în ceea ce privește un serviciu sau un bun în Uniune, ținând seama de existența unor mijloace alternative de furnizare a serviciului sau a bunului respectiv; (d) impactul pe care o perturbare a ofertei în ceea ce privește serviciul sau bunul furnizat de actorul de pe piață îl poate avea asupra lanțului de aprovizionare cu semiconductori și asupra piețelor dependente din Uniune.
Se cț iu n ea 2 Ave r t iz ăr i ș i de cla nșa r ea s t a d iul u i de cr iz ă
Articolul 22
Avertizări și acțiuni preventive (1) Atunci când o autoritate națională competentă ia cunoștință de existența unui risc de perturbare gravă a aprovizionării cu semiconductori sau are informații concrete și fiabile cu privire la materializarea oricărui alt factor de risc sau eveniment relevant, aceasta avertizează Comisia fără întârzieri nejustificate.
(2) În cazul în care ia cunoștință de existența unui risc de perturbare gravă a aprovizionării cu semiconductori sau are informații concrete și fiabile cu privire la materializarea oricărui alt factor de risc sau eveniment relevant, inclusiv pe baza indicatorilor de avertizare timpurie, în urma unei avertizări în temeiul alineatului (1) sau din partea partenerilor internaționali, Comisia ia următoarele măsuri preventive, fără întârzieri nejustificate: (a) convoacă o ședință extraordinară a Consiliului european pentru semiconductori pentru a coordona următoarele acțiuni: (i)
dezbaterea gravității perturbărilor în aprovizionarea cu semiconductori;
(ii) dezbaterea dacă inițierea procedurii menționate la articolul 23 este necesară și proporțională; (iii) dezbaterea dacă este oportun, necesar și proporțional ca statele membre să achiziționeze în comun semiconductori, produse intermediare sau materii prime ca măsură preventivă (achiziții publice comune); (iv) inițierea unui dialog cu părțile interesate din lanțul valoric al semiconductorilor în vederea identificării, pregătirii și, eventual, coordonării de măsuri preventive; (b) în numele Uniunii, inițiază consultări sau cooperări cu țările terțe relevante în vederea găsirii unor soluții întemeiate pe cooperare la perturbările lanțului de aprovizionare, cu respectarea obligațiilor internaționale, care pot implica, după caz, realizarea coordonării în cadrul forurilor internaționale relevante; (c) solicită autorităților naționale competente să evalueze gradul de pregătire al principalilor actori de pe piață.